Zločinci u odijelima

**White Collar** (dosl. *Bijeli okovratnici*, bos. *Zločinci u odijelima*) bila je američka kriminalistička TV-serija koju je producirao Jeff Eastin, sa Timom DeKayom i Mattom Bomerom u glavnim ulogama. Premijerno je prikazana na mreži USA Network 23. oktobra 2009. godine. Serija prati specijalnog FBI agenta  Petera Burka (Tim DeKay) i talentiranog prevaranta, lopova i krivotvoritelja Neala Caffreya (Matt Bomer), koji radi za Burka kao informant. Snimljeno je i emitirano šest sezona serije, a posljednja sezona završena je 18. decembra 2014.

## Radnja 
Neal Caffrey, čuveni prevarant, lopov i krivotvoritelj uhapšen je nakon tri godine potrage koju je vodio specijalni FBI agent Peter Burke. Nakon što je otišao u zatvor na služenje četverogodišnje kazne, samo tri mjeseca prije isteka Caffrey bježi iz zatvora, tražeći svoju djevojku Kate. Međutim, Burke ga ponovo pronalazi i vraća ga u zatvor. Međutim, ovog puta Caffrey predlaže dogovor sa FBI, nudeći Burku pomoć pri hvatanju prevaranata i lopova sličnih njemu u zamjenu za djelimičnu slobodu. Burke prihvata dogovor i time započinje njihovo neobično prijateljstvo i saradnja.

## Likovi 
### Glavni 
* **Neal Caffrey** kojeg glumi Matt Bomer:

Druga sezona započela je s prikazivanjem 13. jula 2010. Nakon prvih 14 epizoda prve sezone, koje su prikazane u jednom "komadu", druga sezona je podijeljena u dva dijela. USA Network je prve epizode 2. sezone emitirala u ljeto te godine, a ostale epizode u proljeće 2011. godine. Ista šema prikazivanja je korištena i u trećoj sezoni serije, koja je prikazivana u periodu od 7. juna 2011. do 28. februara 2012.

Krajem augusta 2011. naručeno je snimanje 4. sezone, također sa 16 epizoda, čije prikazivanje je započelo 10.&nbsp;jula 2012. Mreža je opet produžila seriju za još jednu sezonu u septebru 2012. a peta sezona sa novih 16 epizoda (kasnije smanjeno na 13), započela je sa prikazivanjem 17. oktobra 2013. U martu 2014. serija je produžena za novu sezonu u kojoj je snimljeno i prikazano samo šest epizoda.

### Njemačka 
U Njemačkoj prva sezona serije počela je sa emitiranjem 13. septembra 2011. na RTL-u a završena je 13. decembra iste godine. Od oktobra 2012. RTL je prikazao šest epizoda druge sezone, ali je 15. novembra 2012. prekinuo s emitiranjem serije zbog slabe gledanosti. Komercijalni kanal RTL Crime, koji također pripada RTL grupi, nastavio je prikazivanje serije 18. marta 2013. a druga sezona je završila 30. maja 2013. godine. Treću sezonu je također emitirao RTL Crime u periodu od 19. septembra 2013. do 16. januara 2014, Petu i šestu sezonu serije, gledaoci u Njemačkoj mogli su pratiti samo na Netflixu.

## Gledanost i kritike 
Veb stranica Rotten Tomatoes navela je da su njeni čitaoci 100% zadovoljni serijom, a prosječna ocjena iznosi 8 od 10. Također navedena je i 21 recenzija. Opći zaključak veb stranice je "serija ima vrlo dobru priču i nevjerovatnu hemiju između glavnih protagonista, *White Collar* je duhovita, brza i vratolomna serija". Na veb stranici Metacritic, serija je postigla 79 od 100 bodova zasnovano na 21 recenziji, koje su općenito pozivitivne.

## Nominacije i nagrade 
Na dodjeli nagrade ''People's Choice Awards*, serija je nominirana u kategorijama "omiljena TV opsesija" i "omiljena dramska komedija" 2011. i ponovno 2015. godine. Također je nominirana za "najbolju dramu na kablovskoj TV" u periodu od 2012. do 2014.. Matt Bomer je osvojio nagadu za najboljeg glumca na kablovskoj TV u 2015. Diahann Carroll je 2012. i 2014. nominirana za "najbolju sporednu ulogu u dramskim serijama" na dodjeli nagrade *Image Awards*. Na dodjeli nagrade *TV Guide Awards*, glumci Tim DeKay i Matt Bomer su 2012. nominirani za "najbolji glumački par". Na dodjeli nagrade *NewNowNext Awards*, Matt Bomer je 2010. bio nominiran u kategoriji za "najseksi glumca". Regan Mizrahi je bio nominiran u kategoriji "najbolja uloga u TV serijama - mladi sporedni glumci" na dodjeli nagrade *Young Artist Awards* 2012. godine. Epizoda *pilot* dobila je nominaciju za "najbolje dostignuće u TV castingu za pilot epizode dramskih serija" na dodjeli nagrade *Casting Society of America'' 2010. godine.

## Reference 
Kategorija:Američke TV-serije
Kategorija:Američke kriminalističke serije iz 2000-tih
Kategorija:Američke TV-serije sa početkom prikazivanja 2009.
Kategorija:TV-emisije na engleskom jeziku
Kategorija:Američke TV-serije iz 2000-tih
Kategorija:Američke dramske serije iz 2000-tih